পরিবারের ১৪জনকে খুন করে আত্মঘাতী হলেন এক যুবক। নৃশংস এই ঘটনাটি ঘটেছে মহারাষ্ট্রের ঠাণেতে। 
পুলিশ সূত্রে জানা গিয়েছে, হসনিল ওয়াড়েকর নামে ওই যুবক এই কাণ্ড ঘটিয়েছেন। তাঁর বয়স আনুমানিক ৩৫। নিজের স্ত্রী, বাবা, মা-সহ ছোট ভাইপো,ভাইঝি, কাউকেই রেয়াত করেননি ওই যুবক। শনিবার রাত ১টা নাগাদ তিনি এই কাণ্ড ঘটিয়েছেন বলে অনুমান পুলিশের।
মৃতদের মধ্যে ৭টি শিশু রয়েছে। ঘুমন্ত অবস্থায় প্রত্যেকেরই গলা কেটে খুন করেন ওই যুবক। পরিবারের সদস্য একজন মহিলা প্রাণে বেঁচে গিয়েছেন। গুরুতর আহত অবস্থায় তাঁকে হাসপাতালে ভর্তি করা হয়েছে। আহত মহিলা  হসনিলের বোন।
খুন করার পরে গলায় দড়ি দিয়ে আত্মহত্যা করেন ওই যুবক। কী কারণে এমন নির্মম হত্যাকাণ্ড ঘটালেন এই যুবক, তার তদন্ত করছে পুলিশ। তবে পুলিশের প্রাথমিক আনুমান, পারিবারিক বিবাদের জেরেই এই কাণ্ড ঘটিয়েছেন ওই যুবক।